પ્રાપ્ત માહિતી અનુસાર, અમદાવાદના પાલડી વિસ્તારમાં રહેતો પ્રયાગ મહેતા નામનો યુવાન માર્ચ, 2018માં આર્કિટેક્ચર એન્જિનિયરિંગ અને અર્બન પ્લાનિંગનો અભ્યાસ કરવા માટે પૉલૅન્ડ ગયો હતો. પ્રયાગ પૉલૅન્ડમાં વોર્સોની વિસ્ટલા યુનિવર્સિટીમાં એડમિશન લઇને અભ્યાસ કરતો હતો. તાજેતરમાં તેના પરિવારને યુનિવર્સિટી તરફથી જાણ કરવામાં આવી કે, 22 અૉક્ટોબરે સવારે પ્રયાગને હૉસ્પિટલમાં દાખલ કરાયો છે અને તેની સ્થિતિ ગંભીર છે. જેથી તેના પિતા પૉલૅન્ડ ગયા હતા. દરમિયાન પહેલી નવેમ્બરે પ્રયાગનું અવસાન થયું હતું.